ZAPISNIK
6. sjednice Vijeća Mjesnog odbora Poljanice,
održane 20. studenog 2025.
u objektu mjesne samouprave Poljanice, Dubrava 203,
s početkom u 20,00 sati

NAZOČNI ČLANOVI VIJEĆA: Ingrid Grgić, Marija Orešić, Zoran Grgić, Petar Vranjković,
Denis Marković, Filip Marinović

Predsjedava: Petar Vranjković, predsjednik Vijeća
Zapisnik vodi: Filip Marinović

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 6. sjednicu Vijeća Mjesnog odbora. 
Predsjednik daje na verifikaciju zapisnik 5. sjednice. Vijeće jednoglasno prihvaća tekst zapisnika 5. sjednice Vijeća, održane dana 29. listopada 2025.
Na prijedlog predsjednika, Vijeće jednoglasno utvrđuje

DNEVNI RED

1. Zaključak o prijedlogu za postavljanje uspornika prometa na lokaciji III. Poljanice 2 – donošenje zaključka;
2. Zaključak o zahtjevu za redovno korištenje prostora mjesne samouprave, Dubrava 203 - donošenje zaključka;
- za potrebe Umjetničko likovne organizacije Likovni klub „Paleta“
- za potrebe Kulturno umjetničkog društva „Valentinovo“
- za potrebe Univerzalne škole sporta Mali prvaci
3. Pitanja, prijedlozi i obavijesti.

Ad. 1.  Zaključak o prijedlogu za postavljanje uspornika prometa na lokaciji III. Poljanice 2  - donošenje zaključka;
Nakon provedene rasprave, Vijeće jednoglasno donosi

ZAKLJUČAK

1. Razmotren je zahtjev građana vezano uz postavljanje uspornika prometa kod Dječjeg vrtića „Sunce“, na lokaciji Treće Poljanice 2.
2. Vijeće ne podržava gore navedeni prijedlog, obzirom na navedenoj lokaciji već postoje uspornici prometa i nema potrebe za postavljanje novih.
3. Predlaže se sanacija postojećih uspornika prometa u ulici Treće Poljanice, radi sigurnosti svih sudionika u prometu, osobito djece.

Ad 2. Zaključak o zahtjevu za redovno korištenje prostora mjesne samouprave, Dubrava 203 - donošenje zaključka;
Nakon provedene rasprave Vijeće jednoglasno donosi

ZAKLJUČAK

· Likovni klub „Paleta“ 
a) Odobrava se redovno korištenje prostora u objektu mjesne samouprave Poljanice, Dubrava 203 – Umjetničko likovnoj organizaciji, Likovni klub „Paleta“, zastupanoj po Draženu Josipu Pavić.
b) Prostor će se koristiti za sastanke utorkom od 19,00 do 21,00 sat, bez naknade.

ZAKLJUČAK

· KUD „Valentinovo“ 
a) Odobrava se redovno korištenje prostora u objektu mjesne samouprave Poljanice, Dubrava 203 – Kulturno-umjetničkom društvu „Valentinovo“, zastupanom po Blaženki Kostelac.
b) Prostor će se koristiti za sastanke utorkom od 17,00 do 19,00 sati,  četvrtkom od 17,00 do 20,00 sati, te zadnji četvrtak u mjesecu od 17,00 do 23,00 sata, bez naknade.

ZAKLJUČAK

· Univerzalna škola sporta „Mali prvaci“ 
a) Odobrava se redovno korištenje prostora u objektu mjesne samouprave Poljanice, Dubrava 203 – Univerzalnoj školi sporta Mali prvaci, zastupanoj po Josipu Periću.
b) Prostor će se koristiti za sastanke ponedjeljkom od 17,30 do 18,30 sati, bez naknade.

Ad 3. Pitanja, prijedlozi i obavijesti
Zaprimljena je informacija da su zeleni otoci na prije traženim lokacijama uklonjeni.
Vezano uz zahtjev gđe. Petrović za sufinanciranje vožnji božićnim vlakićem, zahtjev je proslijeđen u Gradski ured za mjesnu samoupravu…, koji je gđu. Petrović uputio da podnese zahtjev te će se o istome zbog kratkoće roka razmatrati za drugu godinu. 
Upućena je požurnica nadležnim službama vezano uz signalizaciju u Božjakovinskoj ulici.
Obaviješten je Gradski ured za mjesnu samoupravu…, vezano uz zadržavanje vode na kružnom toku na Poljaničkom prilazu, odnosno da je zakazao sustav odvodnje, obzirom je kružni tok pod vodom. 

Završeno u 20,50 sati.
KLASA: 024-08/25-003/2094
URBROJ: 251-13-11-6/009-25-2
U Zagrebu, dne 20. studenoga 2025.

Zapisnik sastavio: Filip Marinović
Zapisnik tehnički i administrativno
obradila: Sandra Šukunda

Predsjednik
     Vijeća Mjesnog odbora Poljanice
          Petar Vranjković

